สวัสดีค่ะตอนนี้อายุจะ19ปี ปกติประจำเดือนมาครั้งละประมาณ7วันเดือนละ1ครั้ง แต่2-3เดือนที่ผ่านมา เช่น เดือนกคประจำเดือนมาวันที่20-26 แล้วเดือนสคประจำเดือนมาวันที่4-12 แล้วมาอีกวันที่24จนถึงปัจจุบัน9วันแล้วประจำเดือนยังไม่หมด สามารถเกิดจากอะไรได้บ้างคะ
สวัสดีค่ะการมีประจำเดือนมานานเกิน 7 วันไม่หยุด หรือมาเกิน 2 ครั้งต่อเดือนห่างกันไม่เกิน 22 วัน จัดเป็นภาวะผิดปกติค่ะ ซึ่งอาจมีสาเหตุมาจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูกแนะนำให้ไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย เลือดออกมาจนรู้สึกซีด เพลีย ควรรีบไปพบแพทย์ค่ะ